Af - smeÞann 3. janúar 2020 Síðast uppfært 3. janúar 2020 Rannsakað verði hvort útgerðarmenn séu kjánar . „ Sjómannafélag Íslands og Sjómanna - og vélstjórafélag Grindavíkur sendu í gær frá sér ályktanir aðalfunda félaganna þar sem þess er krafist að fram fari ítarleg rannsókn á verðmyndun makríls á árunum 2012 til 2018 , “ segir í frétt á Mogganum . Þar segir einnig : „ Fullyrt er að tekjur útgerðarfyrirtækja gætu verið tvöfalt hærri ef miðað væri við heimsmarkaðsverð . Rannsakað verði hvort útgerðarmenn séu kjánar sem ekki leiti eftir besta verði og verði þannig árlega af tug milljarða króna tekjum af makríl . Spurt er hvort tilgangurinn sé að lækka laun sjómanna og komast hjá skattgreiðslum . “ Kristján Þór Júlíusson sjávarútvegsráðherra segir skoðun standa yfir og segir í fréttinni : „ Ég vonast til að við getum fengið niðurstöður fljótlega á þessu ári . Vonandi mun hún leiða í ljós skýringar á þeim verðmun sem hefur verið í umræðunni hér á landi . “ Heiðrún Lind Marteinsdóttir , framkvæmdastjóri SFS , segir í Mogganum um sölu íslenskra fyrirtækja á sölu afurða til útlanda : „ Ég veit ekki til þess að þau hafi á sínum snærum erlend sölufyrirtæki og taki þar út óeðlilegan hagnað , eins og ásakanir eru um . “ Heiðrún Lind hefur áður stigið út á þetta hála svell og rann þá beint á höfuðið .